cyanic-selkie/wikianc huggingface dataset:
वेश्यावृत्ति
वेश्यावृत्ति या जिस्म फ़रोशी  एक क़िस्म का कारोबार होता है जिसमें पैसों के लिए शारीरिक रिश्ते बनाए जाते हैं।अर्थलाभ के लिए स्थापित संकर यौन संबंध वेश्यावृत्ति कहलाता है। इसमें उस भावनात्मक तत्व का अभाव होता है जो अधिकांश यौनसंबंधों का एक प्रमुख अंग है। इस कारोबार को करने वाले शख़्स को वेश्या कहा जाता है। आधुनिक समय में वेश्या के स्थान पर यौन-कर्मी शब्द प्रयोग करने का चलन है।
इतिहास
वेश्यावृत्ति सभी सभ्य देशों में आदिकाल से विद्यमान रही है। यह सदैव सामाजिक यथार्थ के रूप में स्वीकार की गई है और विधि एवं परंपरा द्वारा इसका नियमन होता रहा है। सामंतवादी समाज में यह अभिजातवर्ग की कलात्मक अभिरुचि एवं पार्थिव गौरवप्रदर्शन का माध्यम थी। आधुनिक यांत्रिक समाज में यह हमारी विवशता, मानसिक विक्षेप, भोगैषणा एवं निरंतर बढ़ती हुई आंतरिक कुंठा के क्षणिक उपचार का द्योतक है। वस्तुत: यह विघटनशील समाज के सहज अंग के रूप में विद्यमान रही है। सामाजिक स्थिति में आरोह अवरोह आता रहा है, किंतु इसका अस्तित्व अक्षुण्ण, अप्रभावित रहा है। प्राच्य जगत् के प्राचीन देशों में वेश्यावृत्ति धार्मिक अनुष्ठानों के साथ संबंध रही है। इसे हेय न समझकर प्रोत्साहित भी किया जाता रहा। मिस्र, असीरिया, बेबीलोनिया, पर्शिया आदि देशों में देवियों की पूजा एवं धार्मिक अनुष्ठानों में अत्यधिक अमर्यादि वासनात्मक कृत्यों की प्रमुखता रहती थी तथा देवस्थान व्यभिचार के केंद्र बन गए थे। यहूदी अवश्य इसके अपवाद थे। उनमें मोजेज के अन्यान्य अध्यादेशों का उद्देश्य स्पष्टतया धर्म एवं प्रजातीय रक्त की शुद्धता और रतिरोगों से जनस्वास्थ्य को सुरक्षित रखना था। वेश्यावृत्ति प्रवासी स्त्रियों तक ही सीमित थी। यह यहूदी स्त्रियों के लिए निषिद्ध थी। पर धर्माध्यक्षों की कन्याओं के अतिरिक्त अन्य स्त्रियों द्वारा नियमभंग करने पर किसी प्रकार के दंड का विधान नहीं था। तथापि देवस्थानों और यरूसलम में ऐसी स्त्रियों का प्रवेश वर्जित था, तथापि पाश्र्व पथ उनके सदैव आकीर्ण रहते थे। बाद के अभ्युदयकाल में स्वेच्छाचारिता में और वृद्धि हुई।
प्राचीन यूनान
एथेंस नगर में वेश्यावृत्ति के संबंध में निर्धारित नियम जनस्वास्थ्य एवं शिष्टाचार को दृष्टिगत कर अभिकल्पित थे। वेश्यालयों पर राज्य का अधिकार था जो क्षेत्रविशेष में सीमित थे। वेश्याओं का परिधान विशिष्ट होता था तथा सार्वजनिक स्थलों में उनका प्रवेश निषिद्ध था। वे किसी प्रकार के धार्मिक अनुष्ठान में भाग नहीं ले सकती थीं। पर्शिया युद्ध के पश्चात् और अधिक वाध्यकारी कानून प्रभावशील हुए लेकिन अत्यधिक गुणसंपन्ना एवं प्रतिभाशालिनी गणिकाओं के सम्मुख वे टिक नहीं सके। समय की गति के साथ विनियमों को क्रियाशील तथा प्रभावकारी बनाए रखना प्रशासन के लिए दुष्कर होता गया। अन्य नगरों में वेश्यावृत्ति चरम सीमा पर थी। वासनापूर्ति के लिए विख्यात करिंथ नगर में देवी के मंदिर में सहस्रों वेश्याएँ सेविका रूप में रहती थीं और देवीपूजा यौनाचार पर आवरण बन गई थी।
रोम
रोमवासियों के दृष्टिकोण में यहूदियों के जातीय गौरव एवं मिस्रवासियों के सार्वजनिक शिष्टाचार का सम्यक् समावेश था। समाज में स्त्रियों की प्रतिष्ठा थी। वेश्याओं के लिए पंजीकरण आवश्यक था। उन्हें राजकीय कर देना पड़ता था तथा भिन्न परिधान धारणा करना पड़ता था। वेश्यालयों पर राजकीय नियंत्रण था और वेश्यागमन को निंद्य माना जाता था। एक बार वेश्यावृत्ति अपनाने के पश्चात् इस व्यवसाय को सदा के लिए त्याग देने अथवा विवाहित हो जाने पर भी किसी स्त्री का पंजीयन समाप्त नहीं हो सकता था। ईसाई धर्म की स्थापना एवं प्रसार के पश्चात् इन समस्या के प्रति मानवीय दृष्टिकोण अपनाया गया। ईसाइयों ने वेश्याओं के पुनरुद्धार और समाज में पुन: प्रतिष्ठा हेतु प्रयास किया। सम्राट् जस्टिनियम की महिषी थियोडोरा ने, जो स्वयं वेश्या का जीवन व्यतीत कर चुकी थी, पतिता स्त्रियों के लिए एक सुधारगृह की स्थापना की। वेश्यालयों का संचालन दंडनीय था।
प्राचीन भारत
वेदों के दीर्घतमा ऋषि, पुराणों की अप्सराएँ, आर्ष काव्यों, रामायण एवं महाभारत की शताधिक उपकथाएँ मनु, याज्ञवल्क्य, नारद आदि स्मृतियों का आदिष्ट कथन, तंत्रों एवं गुह्य साधनाओं की शक्तिस्थानीया रूपसी कामिनियाँ, उत्सवविशेष की शोभायात्रा में आगे-आगे अपना प्रदर्शन करती हुई नर्तकियाँ किसी न किसी रूप में प्राचीन भारतीय समाज में सदैव अपना सम्मानित स्थान प्राप्त करती रही है। दशकुमारचरित, कालिदास की रचनाएँ, समयमातृका, दामोदर गुप्त का कुट्टनीमतम् आदि ग्रंथों में वीरांगनाओं का अतिरंजित वर्णन मिलता है। कौटिल्य अर्थशास्त्र ने इन्हें राजतंत्र का अविच्छिन्न अंग माना है तथा एक सहस्र पण वार्षिक शुल्क पर प्रधान गणिका की नियुक्ति का आदेश दिया है। महानिर्वाणतंत्र में तो तीर्थस्थानों में भी देवचक्र के समारंभ में शक्तिस्वरूपा वेश्याओं को सिद्धि के लिए आवश्यक माना है। वे राजवेश्या, नागरी, गुप्तवेश्या, ब्रह्मवेश्या तथा देववेश्या के रूप में पंचवेश्या हैं। स्पष्ट है कि समाज का कोई अंग एवं इतिहास का कोई काल इनसे विहीन नहीं था। इनके विकास का इतिहास समाजविकास का इतिहास है। त्रिवर्ग (धर्म, अर्थ, काम) की सिद्धि में ये सदैव उपस्थित रही हैं। वैदिक काल की अप्सराएँ और गणिकाएँ मध्ययुग में देवदासियाँ और नगरवधुएँ तथा मुस्लिम काल में वारांगनाएँ और वेश्याएँ बन गर्इं। प्रारंभ में ये धर्म से संबद्ध थीं और चौसठों कलाओं में निपुण मानी जाती थीं। मध्युग में सामंतवाद की प्रगति के साथ इनका पृथक् वर्ग बनता गया और कलाप्रियता के साथ कामवासना संबद्ध हो गई, पर यौनसंबंध सीमित और संयत था। कालांतर में नृत्यकला, संगीतकला एवं सीमित यौनसंबंध द्वारा जीविकोपार्जन में असमर्थ वेश्याओं को बाध्य होकर अपनी जीविका हेतु लज्जा तथा संकोच को त्याग कर अश्लीलता के उस स्तर पर उतरना पड़ा जहाँ पशुता प्रबल है।स्वामी दयानंद सरस्वती ने इस कुप्रथा का विरोध किया तो नन्ही नाम की एक वेश्या ने उनकी हत्या कर दी।
वेश्यावृति के कारण
आधुनिक युग में स्त्रियों को वेश्यावृत्ति की ओर प्रेरित करनेवाले प्रमुख कारण निम्नलिखित हैं-
आर्थिक कारण
अनेक स्त्रियाँ अपनी एवं आश्रितों की क्षुधा की ज्वाला शांत करने के लिए विवश हो इस वृत्ति को अपनाती हैं। जीविकोपार्जन के अन्य साधनों के अभाव तथा अन्य कार्यों के अत्यंत श्रमसाध्य एवं अल्वैतनिक होने के कारण वेश्यावृत्ति की ओर आकर्षित होती हैं। घनीवर्ग द्वारा प्रस्तु विलासिता, आत्मनिरति तथा छिछोरेपन के अन्यान्य उदाहरण भी प्रोत्साहन के कारण बनते हैं। कानपुर के एक अध्ययन के अनुसार लगभग 65 प्रतिशत वेश्याएँ आर्थिक कारणवश इस वृत्ति को अपनाती हैं।
सामाजिक कारण
समाज ने अपनी मान्यताओं, रूढ़ियों और त्रुटिपूर्ण नीतियों द्वारा इस समस्या को और जटिल बना दिया है। विवाह संस्कार के कठोर नियम, दहेजप्रथा, विधवाविवाह पर प्रतिबंध, सामान्य चारित्रिक भूल के लिए सामाजिक बहिष्कार, अनमेल विवाह, तलाकप्रथा का अभाव आदि अनेक कारण इस घृणित वृत्ति को अपनाने में सहायक होते हैं। इस वृत्ति को त्यागने के पश्चात् अन्य कोई विकल्प नहीं होता। ऐसी स्त्रियों के लिए समाज के द्वारा सर्वदा के लिए बंद हो जाते हैं। वेश्याओं की कन्याएँ समाज द्वारा सर्वथा त्याज्य होने के कारण अपनी माँ की ही वृत्ति अपनाने के लिए बाध्य होती हैं। समाज में स्त्रियों की संख्या पुरुषों की अपेक्षा अधिक होने तथा शारीरिक, सामाजिक एवं आर्थिक रूप से बाधाग्रस्त होने के कारण अनेक पुरुषों के लिए विवाहसंबंध स्थापित करना संभव नहीं हो पाता। इनकी कामतृप्ति का एकमात्र स्थल वेश्यालय होता है। वेश्याएँ तथा स्त्री व्यापार में संलग्न अनेक व्यक्ति भोली भाली बालिकाओं की विषम आर्थिक स्थिति का लाभ उठाकर तथा सुखमय भविष्य का प्रलोभन देकर उन्हें इस व्यवसाय में प्रविष्ट कराते हैं। चरित्रहीन माता-पिता अथवा साथियों का संपर्क, अश्लील, साहित्य, वासनात्मक मनोविनोद और चलचित्रों में कामोत्तेजक प्रसंगों का बाहुल्य आदि वेश्यावृत्ति के पोषक प्रमाणित होते हैं।
मनोवैज्ञानिक कारण
वेश्यावृत्ति का एक प्रमुख आधार मनोवैज्ञानिक है। कतिपय स्त्री पुरुषों में कामकाज प्रवृत्ति इतनी प्रबल होती है कि इसकी तृप्ति, मात्र वैवाहिक संबंध द्वारा संभव नहीं होती। उनकी कामवासना की स्वतंत्र प्रवृत्ति उन्मुक्त यौनसंबंध द्वारा पुष्ट होती है। विवाहित पुरुषों के वेश्यागमन तथा विवाहित स्त्रियों के विवाहेतर संबंध में यही प्रवृत्ति क्रियाशील रहती है।
पारिवारिक कारण
पारिवारिक विघटन के कारण ज्यादातर लड़कियां वेश्या बन जाती हैं। वेश्याओं के अध्ययन से पता चलता है कि ज्यादातर वेश्याएं ऐसी लड़कियां होती हैं जो अनाथ होती हैं या माता-पिता के बिना किसी रिश्तेदार द्वारा पाला जाता है, जिनके माता-पिता सामाजिक बुराइयों (जैसे शराब पीना या जुआ खेलना आदि) के शिकार होते हैं, जिनका जीवन तनावपूर्ण रहा है और जिनका समाजीकरण नहीं किया गया है अच्छी तरह से। पारिवारिक नियंत्रण का अभाव, माता-पिता या अभिभावकों का दुर्व्यवहार और पति का अपमानजनक व्यवहार कुछ ऐसे कारण हैं जो वेश्यावृत्ति को प्रोत्साहित करते हैं।
उन्मूलन के प्रयास
वेश्यावृत्ति समाज में व्याप्त एक आवश्यक बुराई है। इसे समाप्त करने के सभी प्रयास अब तक निष्फल गए हैं। समाजसुधारकों ने इस वृत्ति को सदैव हेय दृष्टि से देखा है, लेकिन वे इसे इस भय से सहन करते आए हैं कि इसके मूलोच्छेद से अनैतिकता में और अधिक वृद्धि होगी। सोवियत संघ और ब्रिटेन की सरकारें वेश्यावृत्ति को समाप्त करने में विफल रहीं। उन्मूलन के दुष्परिणामों को दृष्टिगत कर उन्हें अपनी नीति परिवर्तित करनी पड़ी। राजकीय नियंत्रण वेश्याओं की नियमित स्वास्थ्यपरीक्षा आदि कतिपय व्यवस्थाएँ कर संतोष करना पड़ा। लगभग ऐसे ही नियम अन्य यूरोपीय देशों में भी हैं।भारत में नियम हो ना चाहिए
भारत में वेश्यावृत्ति
भारत में वेश्यावृत्ति या देहव्यापार अभी भी अनैतिक देहव्यापार कानून के तहत आते हैं। समय - समय पर इसके कानूनी मान्यता को लेकर चर्चायें गर्म होती रहती हैं। सेक्सवर्करों तथा कुछ स्वयंसेवी संगठनों के द्वारा इस तरह की मांग उठती रहती है। कुछ वर्ष पहले महिला यौनकर्मियों का कोलकाता में एक अधिवेशन हुआ जिसमें यौनकर्मियों के संगठन `नेशनल नेटवर्क ऑफ सेक्सवर्कर्स` ने अपने अधिकारों की लड़ाई लड़ने का फैसला किया।
लेकिन बगैर कानूनी मान्यता के भी पूरे देश में यह कारोबार धरल्ले से चल रहा है। देश में आज कुल ग्यारह सौ सत्तर रेड लाईट एरिया है। इसमें व्यापारिक दृष्टिकोण से सबसे ज्यादा धंधा वाला एरिया है कोलकात्ता और मुम्बई। एक आकड़े के अनुसार करोड़ों रूपयो का साप्ताहिक बाज़ार है अकेले मुम्बई का रेडलाईट एरिया। राजस्थान, उत्तर प्रदेश और उड़ीसा एक ऐसा क्षेत्र है जहां देह व्यापार की प्रथा का एक लम्बा इतिहास है। इतिहास के पन्नों को पलट कर देखें तो पहले जो ` मुजरा ´ तथा नाच - गानों के केन्द्र के रूप में जाने जाते थे वही बाद में वेश्यावृत्ति के अड्डों के रूप में मशहूर हो गए।
एक अध्ययन रिपोर्ट में कहा गया है कि देश में यौनकर्मियों की संख्या में तेजी से वृद्धि हो रही हैं। 1997 में यौनकर्मियों की संख्या 20 लाख थी जो 2003-04 तक बढ़कर 30 लाख हो गई। 2006 में महिला और बाल विकास विभाग द्वारा तैयार रिपोर्ट में यह भी पाया गया था कि देश में 90 फीसदी यौनकर्मियों की उम्र 15 से 35 साल के बीच है।
ऐसे भी मामले देखने में आए हैं जिसमें झारखण्ड, उत्तर प्रदेश, राजस्थान और उत्तरांचल में 12 से 15 वर्ष की कम उम्र की लड़कियों को भी वेश्यावृत्ति में धकेल दिया जाता है। पश्चिम बंगाल की राजधानी कोलकात्ता से सटा दक्षिण 24 - परगना ज़िले के मधुसूदन गांव में तो वेश्यावृत्ति को ज़िन्दगी का हिस्सा माना जाता है। सबसे दिलचस्प बात यह है कि वहां के लोग इसे कोई बदनामी नहीं मानते। उनके अनुसार यह सब उनकी जीवनशैली का हिस्सा है और उन्हें इस पर कोई शर्मिंन्दगी नहीं है। इस पूरे गांव की अर्थव्यवस्था इसी धंधे पर टिकी है।
देश में रोजाना 2000 लाख रूपये का देह व्यापार होता है। राष्ट्रीय मानवाधिकार आयोग के एक अध्ययन के मुताबिक भारत में 68 प्रतिशत लड़कियों को रोजगार के झांसे में फंसाकर वेश्यालयों तक पहुंचाया जाता है। 17 प्रतिशत शादी के वायदे में फंसकर आती हैं। वेश्यावृत्ति में लगी लड़कियों और महिलाओं की तादाद 30 लाख है। मुम्बई और ठाणे के वेश्यावृत्ति के अड्डों से तो खण्डित रूस और मध्य एशियाई देशों की युवतियों को पकड़ा गया है। भारत में वेश्यावृत्ति के बाजार को देखते हुए अनेक देशों की युवतियां वेश्यावृत्ति के जरिए कमाई करने के लिए भारत की ओर रूख कर रही हैं।
मुम्बई पुलिस के दस्तावेजों के मुताबिक बाहर से आकर यहां वेश्यावृत्ति में लिप्त युवतियों में उज्बेकिस्तान की युवतियाँ सबसे ज्यादा हैं। गृह मंत्रालय के वर्ष 2007 के आंकडे़ के अनुसार भारत में तमिलनाडु और कर्नाटक देहव्यापार में शिर्ष पर हैं। 2007 के आंकडे़ के अनुसार वेश्यावृत्ति के 1199 मामले तमिलनाडु में और 612 मामले कर्नाटक में दर्ज किए गए। ये मामले वेश्यावृत्ति निवारण कानून के तहत दर्ज किए गए हैं।
वेश्यावृत्ति और कानून (भारत)
भारतवर्ष में वैवाहिक संबंध के बाहर यौनसंबंध अच्छा नहीं समझा जाता है। वेश्यावृत्ति भी इसके अंतर्गत है। लेकिन दो वयस्कों के यौनसंबंध को, यदि वह जनशिष्टाचार के विपरीत न हो, कानून व्यक्तिगत मानता है, जो दंडनीय नहीं है। "भारतीय दंडविधान" 1860 से "वेश्यावृत्ति उन्मूलन विधेयक" 1956 तक सभी कानून सामान्यतया वेश्यालयों के कार्यव्यापार को संयत एवं नियंत्रित रखने तक ही प्रभावी रहे हैं। वेश्यावृत्ति का उन्मूलन सरल नहीं है, पर ऐसे सभी संभव प्रयास किए जाने चाहिए जिससे इस व्यवसाय को प्रोत्साहन न मिले, समाज की नैतिकता का ह्रास न हो और जनस्वास्थ्य पर रतिज रोगों का दुष्प्रभाव न पड़े। कानून स्त्रीव्यापार में संलग्न अपराधियों को कठोरतम दंड देने में सक्षम हो। यह समस्या समाज की है। समाज समय की गति को पहचाने और अपनी उन मान्यताओं और रूढ़ियों का परित्याग करे, जो वेश्यावृत्ति को प्रोत्साहन प्रदान करती हैं। समाज के अपेक्षित योगदान के अभाव में इस समस्या का समाधान संभव नहीं है।
वेश्यावृत्ति कानून 2022
भारत का सर्वोच्च न्यायालय; 19 मई, 2022 को, यह माना गया कि भारत के संविधान के अनुच्छेद 21 के तहत यौनकर्मियों सहित सभी को सम्मान और जीवन के अधिकार की गारंटी दी गई है। इस प्रकार, यौनकर्मियों को कानूनी रूप से परेशान और गिरफ्तार नहीं किया जा सकता है। वेश्यालय संबंधी प्रथाएं अभी भी अवैध हैं।
लतीफपुर पचतौरा, चंदौसी (मुरादाबाद)
भारत की जनगणना अनुसार यह गाँव, तहसील चंदौसी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00722
काशीपुर का इतिहास
काशीपुर, भारत के उत्तराखण्ड राज्य के उधम सिंह नगर जनपद का एक महत्वपूर्ण पौराणिक एवं औद्योगिक शहर है।
नामकरण
पूर्व काल में इस नगर का नाम उज्जैनी तथा यहां से बहने वाली ढेला नदी का नाम सुवर्णभद्रा था। हर्ष काल में इसे गोविषाण कहा जाने लगा। बाद में काशीनाथ अधिकारी ने तराई क्षेत्र के अधिकारी का महल रुद्रपुर से यहां स्थानांतरित किया, जिसके बाद उनके नाम पर इसे काशीपुर कहा जाने लगा। गोविषाण शब्द, दो शब्दो गो (गाय) और विषाण (सींग) से बना है। इसका अर्थ गाय का सींग है। प्राचीन समय में गोविषाण को तत्कालीन समय की राजधानी व समृद्ध नगर कहा गया है।
प्राचीन इतिहास
काशीपुर को हर्ष के समय (६०६-६४१ ईसवी) में 'गोविषाण' नाम से जाना जाता था। लगभग इसी समय में यहाँ चीनी यात्री ह्वेनसांग भी आया था। उस समय के गोविषाण नगर का वर्णन करते हुए उसने लिखा था "राजधानी की परिधि 15 ली थी। इसकी स्थिति उत्कृष्ट और मुश्किल पहुंच की थी, और यह उपवनों, तालाबों तथा मत्स्य-तालों से घिरी हुई थी"। उस समय के कई खंडहर अभी भी शहर के पास विद्यमान हैं। माना जाता है कि काशीपुर कपड़े और धातु के बर्तनों का ऐतिहासिक व्यापार केंद्र था।
नगर में प्राप्त सिक्कों से पता चलता है कि यह क्षेत्र दूसरी शताब्दी के आसपास कुनिन्दा राजवंश के अधीन था। कान्ति प्रसाद नौटियाल ने अपनी पुस्तक, "आर्केलॉजी ऑफ़ कुमाऊँ" में गोविषाण का वर्णन करते हुए लिखा है कि "कुमाऊँ क्षेत्र में ढिकुली, जोशीमठ तथा बाराहाट के साथ-साथ गोविषाण भी कुनिन्दा राज्य के प्रमुख नगरों में से एक रहा होगा।"  कुछ वर्षों बाद इस क्षेत्र पर कुषाणों द्वारा आक्रमण का भी उल्लेख है; कुषाण कुनिन्दा राज्य में प्रवेश कर गोविषाण तक घुस आये थे, परन्तु उन्होंने कभी इस क्षेत्र को कब्ज़े में नहीं लिया।  कुनिन्दा काल में गोविषाण एक बार यादव राजवंश (yaudheyas) के अंतर्गत भी रहा।  इसके बाद राजा हर्ष ने गोविषाण को अपना सामन्ती राज्य बना लिया।  प्रतिहार राजवंश से सम्बंधित इसी समय की एक "विष्णु त्रिविक्रम की मूर्ती" भी काशीपुर में खुदाई में प्राप्त हुई है, जो अभी नयी दिल्ली के एक संग्रहालय में स्थित है। आठवीं शताब्दी आते आते यह नगर कत्यूरी राजवंश के अधीन आ गया, जिनकी राजधानी कार्तिकेयपुरा में थी।
गोविषाण
१८६८ में भारत के तत्कालीन पुरातत्व सर्वेक्षक सर अलेक्जेंडर कनिंघम ने इन वस्तुओं की खोज हेतु इस स्थान का दौरा किया किन्तु इन मठों में उन्हें ये वस्तुएँ, खासकर भगवान बुद्ध के नख एवं बाल नहीं मिले। कनिंघम ने यहां की सर्वाधिक ऊंचाई वाले टीले पर स्थित भीमगोड़ा स्थल पर एक पुरातात्विक निर्माण की खोज भी की। कनिंघम ने अपनी रिपोर्ट में गोविषाण को किसी प्राचीन राज्य की राजधानी बताया था, जिसकी सीमाओं का विस्तार वर्तमान उधमसिंहनगर, रामपुर तथा पीलीभीत जनपदों तक था। जहां तत्कालीन मुख्य पुरातत्व सर्वेक्षक डॉ. वाई.डी। शर्मा के नेतृत्व में सीमित खुदाई का कार्य इस टीले के अंदर के भवनों की आकृति जानने के उद्देश्य से आरम्भ किया गया। १९६६ में सीमित खुदाई करके यह कहा गया कि पुरातात्विक दृष्टि से महत्वपूर्ण होने के कारण इसका संरक्षण आवश्यक है।
इसमें ५९६ ईसवीं की किलेनुमा दीवारें मिली थीं। इन पर आकर्षक रूप से उकेरी गई ईंटों से बनी दीवारों की शिल्पकला के नमूने मिले। इसके अलावा ताँबे के सिक्के और बर्तन समेत ताँबे पर नक्काशी करने वाली कखानी भी यहाँ मिली। इसके साथ ही चॉकलेटी रंग का दो छिद्रों वाला सुरक्षा ताबीज यहाँ मिला। इसके अलावा भूरे-लाल रंग लिए मिट्टी के बने हुए दीये और अलग-अलग आकृति के अगरबत्ती रखने के खाँचे और तीरों की नोंक, लोहे की छड़ें और चाकू भी इसकी खुदाई से प्राप्त हुआ।
१९६९ में एक बार पुनः यहाँ खुदाई हुई जिसमें १४० फुट लंबे एवं ८२ फुट चौड़े और साढ़े उन्नीस फुट ऊँचे विशाल चैत्य के अवशेष मिले। एक प्रदक्षिणा पथ भी मिला, जिसका काफी भाग मंदिर की मुख्य दीवार के निर्माण से मेल खाता था। मिट्टी से बने पतले पहिए के आकार के बर्तन को एक क्रम से पाया गया। इस बार एक विशेष बात यह थी कि कि जो चीजें यहाँ मिलीं, वह अन्य स्थानों की खुदाई में कहीं नहीं मिली। गोविषाण की खुदाई में शुंग और कुषाण काल (२०० - १३० ई०पू०) तक (राजपुर काल) के मनके, मृदभांड, सिक्के मिले हैं। इसके अलावा अनाज रखने के बर्तन एवं गेहूँ के दाने भी प्राप्त हुए हैं। जो इसी काल के समझे जाते हैं। इस साल की पूरी खुदाई में कत्यूर काल से पहले२९०० ईसा पूर्व तक जानकारी मिली।
उज्जैन का किला
काशीपुर में द्रोण सागर के निकट एक पुरातन काल का किला भी मिला है जो उज्जैन कहलाता है। इस किले की दीवारें ६० फुट ऊँची हैं। इस दीवार की लंबाई-चौड़ाई तथा ऊँचाई क्रमशः १५ फुट × १० फुट × २१ फुट है। क़िले में ज्वाला देवी, जिन्हें उज्जैनी देवी कहा जाता है, की मूर्ति भी स्थापित है। यहाँ चैत माह में एक विशाल मेला लगता है जो चैती मेले के नाम से प्रसिद्ध है। इस मेले में दूर-दूर से लोग आते हैं। यहाँ कई मंदिर बाद में बने, उनमें मुख्यतः भूतेश्वर, मुक्तेश्वर, नागनाथ, जागीश्वर प्रमुख हैं।
गोविषाण नगर उस प्राचीन रेशम मार्ग के बीच में स्थित है जो प्राचीनकाल में उत्तर पथ अफगानिस्तान के बामियान नामक स्थान से आरंभ होता था और तक्षशिला से होकर पांडवों की राजधानी हस्तिनापुर तक पहुँचता था। गोविषाण तीन मार्गों के बीच में स्थित था, जिनमें से एक मार्ग यहाँ से पाटलिपुत्र को दूसरा अहिच्‌छत्र और तीसरा कौशांबी को जाता था। इस स्थल पर पहले खुदाइयों में ताम्रयुगीन सभ्यता के दौर की गेरूए रंग के मृदभांड मिल चुके हैं।
गोविषाण में पिछले कुछ वर्षों पूर्व जो खुदाई हुई उसके तहत डॉ. धर्मवीर शर्मा ने ठाकुरद्वारा के मदारपुर गाँव के पास ताम्र मानवाकृतियाँ पाईं। काफी बड़ी मात्रा में पाई गईं यह ताम्र मानवाकृतियां हड़प्पाकाल के बाद मिलती हैं। इन्हें हड़प्पा व ताम्रयुगीन सभ्यता के बीच का सेतु माना जाता है।
शिवलिंग
जागेश्वर मंदिर की खुदाई में आठवीं शताब्दी का शिवलिंग निकला था जिसे इसे गन्ना संस्थान के सामने एक छोटे से मंदिर में स्थापित कर दिया गया था। इस शिवलिंग के मानवीकरण का कार्य आठवीं से दसवीं शताब्दी के बीच प्रतिहार राजाओं, गूर्जरों और चंदेलों के बीच किया गया था।
चन्द शासन
तेरहवीं शताब्दी में कुमाऊँ के शासक गरुड़ ज्ञान चन्द (१३७४-१४१९) ने भाभर तथा तराई क्षेत्रों पर अधिकार दिल्ली के सुल्तान से प्राप्त किया। हालांकि बाद के राजाओं ने इन क्षेत्रों पर कभी ध्यान नहीं दिया, जिस कारण यहां छोटे छोटे सरदारों ने राज्य स्थापित कर दिए। कीर्ति चन्द (१४८८-१५०३) पहले ऐसे राजा हुए, जिन्होंने तराई क्षेत्रों की ओर परस्पर ध्यान दिया। रुद्र चन्द (१५६८-१५९७) के शासनकाल में काठ तथा गोला के नवाब ने तराई क्षेत्रों पर कब्ज़ा करने की कोशिश की, परन्तु रुद्र चन्द ने उनके आक्रमण को निष्फल कर दिया। इसके बाद तराई क्षेत्रों को परगना का दर्जा देकर यहां एक अधिकारी की नियुक्ति की गई, और उसके निवास के लिए रुद्र चन्द ने रुद्रपुर नगर की स्थापना करी।
रुद्र चन्द के बाद बाज बहादुर चन्द (१६३८-१६७८) ने भी तराई क्षेत्रों के प्रशासन की ओर विशेष ध्यान दिया। बाज़ बहादुर चन्द ने रुद्रपुर के पश्चिम में बाजपुर नगर की स्थापना कर तराई के मुख्यालय वहां स्थानांतरित करने का एक विफल प्रयास करा। देवी चन्द (१७२०-१७२६) के शासनकाल में तराई के लाट काशीनाथ अधिकारी ने अपने निवास के लिए काशीपुर में महल का निर्माण करवाया, तथा तराई का मुख्यालय रुद्रपुर से यहां स्थानांतरित कर दिया।
वर्तमान काशीपुर नगर की स्थापना काशीनाथ अधिकारी ने की थी, जो चम्पावत के राजा देवी चन्द के अंतर्गत तराई क्षेत्र के लाट (अधिकारी) थे। लेकिन शहर की स्थापना की सही तारीख विवादित है, और कई इतिहासकारों ने इस मामले पर भिन्न-भिन्न विचार व्यक्त किए हैं। बिशप हेबेर ने अपनी पुस्तक, "ट्रेवल्स इन इंडिया" में लिखा है कि काशीपुर की स्थापना ५००० साल पहले (लगभग ३१७६ ईसा पूर्व) काशी नामक देवता ने की थी। सर अलेक्जेंडर कनिंघम ने अपनी पुस्तक, "द अन्सिएंट जियोग्राफी ऑफ़ इंडिया" में हेबेर के विचारों को अमान्य करते हुए लिखा "बिशप को अपने मुखबिर से धोखेबाज़ी मिली, क्योंकि यह अच्छी तरह से ज्ञात है कि यह नगर आधुनिक है। इसे कुमाऊँ में चंपावत के राजा देवी-चन्द्र के अनुयायी काशीनाथ द्वारा १७१८ ई में बनाया गया है"। वर्तमान में राजा करन चन्द राज सिंह चन्द वंशज हैं। बद्री दत्त पाण्डेय ने अपनी पुस्तक "कुमाऊँ का इतिहास" में, कनिंघम के विचारों का विरोध करते हुए दावा किया है कि शहर १६३९ में ही स्थापित हो चुका था।
काशीपुर राज्य
वर्तमान में राजा करन चन्द राज सिंह चन्द वंशज हैं व काशीपुर नरेश हैं। काशीपुर में अठारहवीं शताब्दी के उत्तरार्द्ध तक चन्द राजवंश का शासन रहा। १७७७ में काशीपुर के अधिकारी, नंद राम ने स्वयं को स्वतंत्र घोषित कर दिया और काशीपुर राज्य की स्थापना की। काशीपुर को १८०१ में शिव् लाल ने अंग्रेजों को सौंप दिया था, जिसके बाद यह ब्रिटिश भारत में एक राजस्व विभाजन बन गया। इसी समय में काशीपुर राज्य के राजकवि गुमानी पन्त ने इस नगर की विशेषताओं पर एक कविता भी लिखी थी, जिसमें उन्होंने नगर में बहती ढेला नदी, और मोटेश्वर महादेव मन्दिर का वर्णन किया है।
१८वीं-१९वीं सदी में
१८०१ में काशीपुर ब्रिटिश राज के अंतर्गत आया था। १८१४ में आंग्ल गोरखा युद्ध छिड़ने पर ब्रिटिश सेना ने काशीपुर में पड़ाव डाला था। ११ फरवरी १८१५ को कर्नल गार्डनर के नेतृत्व में सैनिक काशीपुर से कटारमल के लिए रवाना हुए। इस टुकड़ी ने निकोलस के नेतृत्व में २५ अप्रैल २०१५ को अल्मोड़ा पर आक्रमण किया, और आसानी से कब्ज़ा कर लिया। २७ अप्रैल को अल्मोड़ा के गोरखा अधिकारी, बाम शाह ने हथियार डाल दिए, और कुमाऊँ पर ब्रिटिश राज स्थापित हो गया।
१० जुलाई १८३७ को काशीपुर को मुरादाबाद जनपद में शामिल किया गया और फिर १९४४ में बाजपुर, काशीपुर तथा जसपुर नगरों को काशीपुर नामक एक परगना में पुनर्गठित किया गया। काशीपुर को बाद में संयुक्त प्रान्त आगरा व अवध के तराई जनपद का मुख्यालय बनाया गया। १८९१ में नैनीताल तहसील को कुमाऊँ जनपद से स्थानांतरित कर तराई के साथ मिला दिया गया, और फिर इसके मुख्यालय को काशीपुर से नैनीताल में लाया गया था। तब इस नगर की जनसंख्या लगभग १५,००० थी। १८९१ में ही कुमाऊँ और तराई जनपदों का नाम उनके मुख्यालयों के नाम पर क्रमशः अल्मोड़ा तथा नैनीताल रख दिया गया, काशीपुर नैनीताल जनपद में एक तहसील तथा परगना भर रह गया।
२०वीं सदी में
२० सदी के प्रारम्भ में ही काशीपुर नगर रेल नेटवर्क से जुड़ गया था। ११ जनवरी १९०८ को लालकुआँ - रामनगर/मुरादाबाद रेलवे लाइन का उद्घाटन हुआ। यह रेलवे लाइन बरेली-काठगोदाम लाइन पर स्थित लालकुआँ से शुरू होती थी, और गूलरभोज, बाजपुर तथा सरकारा से होते हुए काशीपुर पहुँचती थी। काशीपुर से यह उत्तर की ओर रामनगर, तथा दक्षिण की ओर मुरादाबाद तक जाती थी।  रेल निर्माण के बाद नगर के विकास में तेजी आयी, और काशीपुर तथा रामनगर प्रमुख व्यापारिक केंद्र बनकर उभरे।
ऐतिहासिक रूप से, इस क्षेत्र की अर्थव्यस्था कृषि तथा बहुत छोटे पैमाने पर लघु औद्योगिक गतिविधियों पर आधारित रही है। आजादी से पहले काशीपुर नगर में जापान से मखमल, चीन से रेशम व इंग्लैंड के मैनचेस्टर से सूती कपड़े आते थे, जिनका तिब्बत व पर्वतीय क्षेत्रों में व्यापार होता था। इस पेशे से जुड़े करीब दो सौ लोग यहां फेरियां लगाते थे। यातायात सुविधाऐं उप्लब्ध न होने के कारण खच्चरों के माध्यम से माल भेजा जाता था, जो गंतव्य तक कई दिनों बाद पहुंचता था। व्यापारी जब लौटते थे तो साथ में पर्वतीय घी व सुहागा लेकर आते थे। बाद में प्रशासनिक प्रोत्साहन और समर्थन के साथ काशीपुर शहर के आसपास तेजी से औद्योगिक विकास हुआ।
उत्तर प्रदेश में
१९४७ में स्वतंत्रता के बाद काशीपुर और नैनीताल जनपद के अन्य हिस्से संयुक्त प्रांत में ही मिले रहे, जिसका नाम बाद में उत्तर प्रदेश राज्य हो गया था। तब यह चतुर्थ श्रेणी की नगरपालिका थी, तथा इसका क्षेत्रफल १.५० वर्ग किलोमीटर था। इसके बाद २३ मई १९५७ को इसे चतुर्थ से तृतीय श्रेणी, तथा १ दिसंबर १९६६ को तृतीय से द्वितीय श्रेणी की नगरपालिका का दर्जा दिया गया। १३ मार्च १९७६ को नगरपालिका काशीपुर सीमा का विस्तार कर इसका क्षेत्रफल ५.४५६ वर्ग किमी निर्धारित किया गया। अगले ही साल ६ जनवरी १९७७ को नगरपालिका काशीपुर को प्रथम श्रेणी की नगर पालिका का स्तर प्रदान कर दिया गया।
१९९४ तक उत्तराखण्ड क्षेत्र के लिए पृथक राज्य की मांग पूरे क्षेत्र में स्थानीय आबादी और राजनीतिक दलों, दोनों के बीच लगभग सर्वसम्मति से स्वीकार हो चुकी थी। ३० सितंबर १९९५ को नैनीताल जनपद के तराई क्षेत्र की चार तहसीलों (किच्छा, काशीपुर, सितारगंज तथा खटीमा) को मिलाकर उधम सिंह नगर जनपद का गठन किया गया परन्तु इसका मुख्यालय काशीपुर की बजाय रुद्रपुर में बनाया गया। ९ नवंबर २००० को भारत की संसद ने उत्तर प्रदेश पुनर्गठन अधिनियम, २००० को पारित किया, और काशीपुर नवनिर्मित उत्तराखण्ड राज्य का भाग बन गया, जो भारत गणराज्य का २७वां राज्य था।
उत्तराखण्ड में
उत्तराखण्ड राज्य के गठन के बाद उत्तराखण्ड सरकार ने जस्टिस वीरेंद्र दीक्षित की अध्यक्षता में दीक्षित आयोग का गठन किया, जिसका कार्य उत्तराखण्ड के विभिन्न नगरों का अध्ययन कर उत्तराखण्ड की राजधानी के लिए सर्वश्रेष्ठ स्थल का चुनाव करना था। दीक्षित आयोग ने प्रस्तावित राजधानी के लिए ५ स्थल (देहरादून, काशीपुर, रामनगर, ऋषिकेश तथा गैरसैण) चिन्हित किये, और इन पर व्यापक शोध के पश्चात अपनी ८० पन्नो की रिपोर्ट १७ अगस्त २००८ को उत्तराखण्ड विधानसभा में पेश की। इस रिपोर्ट में दीक्षित आयोग ने काशीपुर को नगर को भूगोल तथा जलवायु, जल उपलब्धता, भूमि की उपलब्धता, प्राकृतिक जल निकासी और निवेश इत्यादि मापदंडों के आधार पर राजधानी के लिए दूसरा सबसे उपयुक्त स्थान पाया था।
काशीपुर नगर के २०११ मास्टर प्लान के अनुसार, शहर में लगभग ६०३ औद्योगिक इकाइयां काम कर रही थीं। इनमें १६३ कॉटेज इंडस्ट्रीज, ४१५ लघु उद्योग और २५ मध्यम (या बड़े) उद्योग शामिल हैं। सस्ते और प्रचुर मात्रा में कच्चे माल उपलब्ध होने के कारण, कई पेपर और चीनी मिल भी उपस्थित हैं। २०१४ के एक सर्वे के अनुसार नगर में कुल १२ कागज़ मिलें हैं, जिनमें १,०२२ लोग काम करते हैं। २०१७-२०१८ तक काशीपुर नगर के एस्कॉर्ट्स फार्म क्षेत्र में उत्तराखण्ड सरकार स्टेट इन्फ्रास्ट्रक्चर ऐंड इंडस्ट्रियल डेवलपमेंट कॉरपोरेशन ऑफ उत्तराखण्ड लिमिटेड (सिडकुल) के अंतर्गत छोटी और मझोली औद्योगिक इकाइयों के लिए औद्योगिक क्षेत्र विकसित करने के लिए एक इंटीग्रेटेड इंडस्ट्रियल एस्टेट का निर्माण कार्य चला। सिडकुल ने पहले भी २००८ में एस्कॉट्र्स फार्म्स पर औद्योगिक क्षेत्र विकसित करने का अपने प्रस्ताव सरकार के सामने रखा था, पर तब सरकार ने इस प्रस्ताव को ठुकरा दिया था। ३११ एकड़ में फैले इस एस्टेट में लगभग २०० एकड़ क्षेत्र को बिक्री के लिए रखा गया, जहां भविष्य में उद्योग स्थापित होने थे।
२०१३ में उत्तराखण्ड राज्य में नए नगर निगम बनाने के लिए जनसंख्या का मानक सवा लाख से घटाकर एक लाख कर दिया गया था। इसके बाद २७ जनवरी २०१३ को उत्तराखण्ड के तत्कालीन मुख्यमंत्री, विजय बहुगुणा ने रुड़की और रुद्रपुर के साथ-साथ काशीपुर को भी नगर निगम बनाने की घोषणा की। २८ फरवरी २०१३ को इसकी आधिकारिक अधिसूचना जारी की गई, जिसके बाद काशीपुर नगर पालिका का उच्चीकरण करके इसे नगर निगम का दर्जा दिया गया।
कमला नेहरू प्रौद्योगिकी संस्थान
कमला नेहरू प्रौद्योगिकी संस्थान (केएनआईटी सुल्तानपुर) सुल्तानपुर, उत्तर प्रदेश, भारत में स्थित एक राज्य सरकार, स्वायत्त इंजीनियरिंग संस्थान है। यह डॉ. एपीजे अब्दुल कलाम तकनीकी विश्वविद्यालय (पूर्व में उत्तर प्रदेश तकनीकी विश्वविद्यालय के रूप में जाना जाता था) से संबद्ध है। इसे एकेटीयू के तहत शीर्ष इंजीनियरिंग संस्थानों में स्थान दिया गया है।
इतिहास
केएनआईटी की स्थापना कमला नेहरू मेमोरियल ट्रस्ट द्वारा 1976 में कमला नेहरू इंस्टीट्यूट ऑफ साइंस एंड टेक्नोलॉजी, लखनऊ में प्रौद्योगिकी संकाय के रूप में की गई थी।  उत्तर प्रदेश के पूर्वी क्षेत्र में एक इंजीनियरिंग संस्थान विकसित करने की दृष्टि से इसे 1979 में उत्तर प्रदेश सरकार द्वारा अधिग्रहित किया गया था। 1983 में इसे एक अलग सोसायटी के रूप में पंजीकृत किया गया और इसका नाम बदलकर कमला नेहरू प्रौद्योगिकी संस्थान कर दिया गया।
यह संस्थान डॉ. एपीजे अब्दुल कलाम तकनीकी विश्वविद्यालय, लखनऊ से संबद्ध है। कमला नेहरू प्रौद्योगिकी संस्थान, सुल्तानपुर को छात्रों के प्रदर्शन के आधार पर आधिकारिक तौर पर नंबर 1 का स्थान दिया गया है।
अध्ययन के पाठ्यक्रम
संस्थान सेमेस्टर प्रणाली के तहत निम्नलिखित पाठ्यक्रम प्रदान करता है।
स्नातक कार्यक्रम: बी.टेक (4 वर्ष - 8 सेमेस्टर)
बी.टेक. अब्दुल कलाम तकनीकी विश्वविद्यालय लखनऊ द्वारा निर्धारित पाठ्यक्रम में एआईसीटीई द्वारा अनुमोदित पूर्णकालिक चार वर्षीय पाठ्यक्रम शामिल है। पाठ्यक्रम में थ्योरी कोर्स, प्रैक्टिकल, प्रोजेक्ट और सेमिनार शामिल हैं। यह औद्योगिक प्रशिक्षण और पाठ्येतर गतिविधियों के लिए वेटेज भी प्रदान करता है।
सिद्धांत पाठ्यक्रम क्रमशः 16%, 34% और 50% के अनुपात के साथ बुनियादी विज्ञान और मानविकी विषयों, इंजीनियरिंग पाठ्यक्रम, कोर पाठ्यक्रम और विभागीय विशेष पाठ्यक्रमों से बना है। कंप्यूटर शिक्षा पर जोर है, और इसके लिए कंप्यूटर विज्ञान और इंजीनियरिंग और सूचना प्रौद्योगिकी को छोड़कर प्रत्येक शाखा में कुछ कंप्यूटिंग पेपर शामिल हैं।
छात्र उद्योग में तीसरे वर्ष के स्तर पर 6 सप्ताह का औद्योगिक प्रशिक्षण करते हैं। छात्र उन्नत विषयों पर तीसरे वर्ष में सेमिनार देते हैं।
अध्ययन के विषय हैं:
5% सीटें अनिवासी भारतीयों के लिए और 10 सीटें अन्य राज्यों के उम्मीदवारों के लिए आरक्षित हैं।
मास्टर ऑफ कंप्यूटर एप्लीकेशन (एमसीए) (2 वर्ष - 4 सेमेस्टर)
यह कार्यक्रम सॉफ्टवेयर पेशेवरों के लिए उद्योग की जरूरत को पूरा करता है। एमसीए छह सेमेस्टर का पूर्णकालिक स्नातकोत्तर कार्यक्रम है जो तीन वर्षों में फैला है। एमसीए कार्यक्रम 1988 में संस्थान में शुरू किया गया था, 1991 में इसका पहला बैच पास आउट हुआ था, शुरुआत में 30 छात्रों की भर्ती थी, जिसे 2000 में 60 छात्रों तक बढ़ा दिया गया था।
एमसीए प्रोग्राम कंप्यूटर साइंस एंड इंजीनियरिंग डिपार्टमेंट के तहत चलता है। कंप्यूटर विज्ञान के क्षेत्र में प्रगति पर व्याख्यान देने के लिए उद्योग और शैक्षणिक संस्थानों के विशेषज्ञों को आमंत्रित किया जाता है।
अंशकालिक (एम.टेक) कार्यक्रम (पांच सेमेस्टर) पाठ्यक्रम
कम्प्यूटर साइंस को छोड़कर सभी शाखाओं में कुल 13 सीटें हैं। और इंजीनियरिंग जहां सेवन 18 है, कुल 70 है।
विभाग
संस्थान में निम्नलिखित शैक्षणिक विभाग हैं:
कैंपस सुविधाएं और सुविधाएं
केएनआईटी के पास 100 एकड़ का परिसर है जिसमें विभिन्न शैक्षणिक गतिविधियों के लिए अलग-अलग ब्लॉक आवंटित किए गए हैं जिनमें सह-पाठयक्रम और अतिरिक्त सह-पाठयक्रम गतिविधियां शामिल हैं। छात्रावासों के अलावा, केएनआईटी में व्यवस्थापक ब्लॉक, एक CSA (छात्र गतिविधियों की परिषद) हॉल, केएनआईटी मैदान, शैक्षणिक ब्लॉक, विभिन्न इंजीनियरिंग प्रयोगशालाएँ जैसे द्रव यांत्रिकी प्रयोगशाला, अनुसंधान और विकास प्रयोगशाला, माइक्रोप्रोसेसर प्रयोगशाला और कार्यशालाएँ हैं जिनमें वेल्डिंग जैसी विभिन्न दुकानें शामिल हैं। फाउंड्री, बढ़ईगीरी, आदि जो आम तौर पर पूरे देश में इंजीनियरिंग पाठ्यक्रम में शामिल हैं। कई प्रयोगशालाएँ जैसे नेटवर्किंग, जावा और विभिन्न CSED (कंप्यूटर विज्ञान और इंजीनियरिंग विभाग की प्रयोगशालाएँ) शैक्षणिक ब्लॉकों में स्थित हैं।
संस्थान एक पूर्णकालिक चिकित्सा अधिकारी और फार्मासिस्ट के अधीन अपने छात्रों और कर्मचारियों को प्राथमिक स्वास्थ्य देखभाल सुविधाएं प्रदान करने के लिए एम्बुलेंस से सुसज्जित एक स्वास्थ्य केंद्र का रखरखाव करता है। हालांकि, विशेष उपचार की आवश्यकता वाले मामलों को जिला अस्पताल, सुल्तानपुर में भेजा जाता है।
पैड्पल्लि, जन्नारं मण्डल
पैड्पल्लि, जन्नारं मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
बुरुण्डी का ध्वज
बरंडी का ध्वज बरंडी का राष्ट्रीय ध्वज है।
विद्युत्-लेपन
विद्युत धारा द्वारा, धातुओं पर लेपन करने की विधि को विद्युतलेपन (Electroplating) कहते हैं। बहुधा लोहे की वस्तुओं को संक्षरण से बचाने तथा चमक के लिए, उन पर ताँबे, निकल अथवा क्रोमियम का लेपन किया जाता है। आधार धातु पर लेपन करने के बाद, लेपन की जानेवाली धातु के बाहरी गुण दिखाई देते हैं। इससे वस्तु का बाहरी रूप रंग निखर जाता है तथा साथ ही वस्तु संक्षारण से भी बचती है। विद्युत्लेपन द्वारा लेपित की जानेवाली धातु, आधार धातु से अच्छी प्रकार संबद्ध हो जाती है और लेपन प्राय: स्थायी रूप में किया जा सकता है।
विद्युतलेपन के लिये आवश्यक अवयव
विद्युत्लेपन सज्जा के मुख्य अंश निम्नलिखित हैं -
1. विद्युत् लेपन बाथ (Electroplating Bath) - जिसमें लेपन की जानेवाली धातु का यौगिक भरा होता है, जो धारा के प्रवाहित होने से धातु के आयनों में टूट जाता है और ये आयन आधार धातु की पृस्ठ (बाहरी सतह) पर लेपित हो जाते हैं।
2. दिष्ट धारा (direct current) का स्रोत (source) - यह सामान्यत: एक दिष्टकारी (rectifier) होता है और प्रत्यावर्ती धारा को दिष्ट धारा में बदलता है।
3. आधार धातु की वस्तु जिसपर लेपन किया जाना हो - यह धारा के ऋण टर्मिनल (negative terminal) से संबद्ध होती है। धन (positive) टर्मिनल ऐनोड से संबद्ध होता है, जो लेपन की जानेवाली धातु के यौगिक में डूबा रहता है। जब दोनों टर्मिनलों के बीच धारा प्रवाहित होती है, तो लेपन धातु के धन आयन कैथोड (cathode) के तल की ओर को चलते हैं और धात्वीय रूप में परिवर्तित होकर तल से लिपट जाते हैं। लेपन की मोटाई धारा के घनत्व एवं लेपन के काल पर निर्भर करती है।
विधि
किसी वस्तु पर विद्युत्लेपन करने से पहले, उसे अच्छी प्रकार साफ किया जाता है। उसपर किसी प्रकार का तैल पदार्थ, ग्रीज, अथवा धूल के कण नहीं होने चाहिए, अन्यथा लेपन पुख्ता (अच्छी प्रकार से) नहीं होगा। साफ करने के लिए कुछ रासायनिक विलयनों (कास्टिक सोडा) का भी प्रयोग किया जाता है और उनसे धोने के बाद, धात्वीय आक्साइडों को हटाने के लिए, लेपन की जानेवाली वस्तु को सल्फ्यूरिक अम्ल अथवा हाइड्रोक्लोरिक अम्ल के तनु विलयन में डाल दिया जाता है। इसके पश्चात् वह वस्तु लेपन किए जाने के लिए कैथोड (निगेटिव एलेक्ट्रोड) के रूप में लेपन वाथ (कंटेनर ) में लटका दी जाती है।
लेपन बाथ, सामान्यत: अचालक (जैसे -पीवीसी, रबर) पदार्थ की टंकी (tank) के रूप में होता है, जिसमें लेपन की जानेवाली धातु का रासायनिक विलयन भरा होता है। ताम्र (कापर) लेपन के लिए, यह विलयन ताम्र सल्फ़ेट का होता है। निकल लेपन के लिए निकल सल्फ़ेट का प्रयोग किया जाता है। इनके कुछ दूसरे रासायनिक यौगिक, इनके विशिष्ट लेपन के लिए प्रयोग किए जाते हैं। वैसे तो कोई भी धातु, किसी दूसरी धातु पर लेपित की जा सकती है, परंतु व्यावहारिक रूप में अधिकांशत: लोहे की वस्तुओं पर ताम्र, निकल अथवा क्रोमियम का लेपन किया जाता है और ताँबे तथा पीतल की वस्तुओं पर चाँदी अथवा सोने का लेपन किया जाता है।
लेपन में एक और व्यावहारिक कठिनाई है। यदि किसी सक्रिय धातु को ऐसे धातु के यौगिक के विलयन में डाल दिया जाए जिसमें आयन प्रचुर मात्रा में हों, (जैसे लोहे को ताम्र सल्फ़ेट के बाथ में) तो पृथक्करण क्रिया होने लगती है। ऐसे लेपन टिकाऊ नहीं होते। ताँबे या पीतल पर चाँदी-सोने का लेपन करने में भी यही कठिनाई होती है इनमें प्रयोग होनेवाले रासायनिक विलयनों का संघटन बहुत संतुलित रखा जाता है।
नावली, सोमेश्वर तहसील
नावली, सोमेश्वर तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
बीरा गाँव, बेलदौर (खगड़िया)
बीरा बेलदौर, खगड़िया, बिहार स्थित एक गाँव है।
देवतोली, कांडा तहसील
देवतोली, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
एडमंड हुसर्ल
एडमंड हुसर्ल ऑस्ट्रियाई-जर्मन दार्शनिक और गणितज्ञ जिन्होंने घटना विज्ञान के विद्यालय की स्थापना की थे।
रामेश्वरम (बहुविकल्पी)
रामेश्वरम शब्द के कई अर्थ हो सकते हैं:-
न्यूज़ीलैंड क्रिकेट टीम का ऑस्ट्रेलिया दौरा 1980-81
न्यूजीलैंड की राष्ट्रीय क्रिकेट टीम ने 1980-81 सीज़न में ऑस्ट्रेलिया का दौरा किया और 3 टेस्ट मैच खेले। ऑस्ट्रेलिया ने एक मैच ड्रा के साथ 2-0 से श्रृंखला जीती। इसके बाद एक दिवसीय श्रृंखला हुई, जिसमें अंडरआर्म घटना को चित्रित करने वाला मैच भी शामिल है।
राजस्थान के मंडल
राजस्थान में 7 मंडल/ संभाग हैं:
तबे एकला चलो रे
"जदि तोर डाक शुने केउ ना आसे तबे एकला चलो रे" (যদি তোর ডাক শুনে কেউ না আসে তবে একলা চলো রে ) "यदि आपकी पुकार सुनने कोई न आए तो अकेले चले जाना" ), सामान्यतः इसे एकला चलो रे से जाना जाता है, एक बंगाली देशभक्ति गीत है जिसे १९०५ में रबीन्द्रनाथ ठाकुर ने लिखा था।
गीत के बोल
एकला चलो रे का मूल पाठ:
बंगाली लिपि
যদি তোর ডাক শুনে কেউ না আসে তবে একলা চলো রে। একলা চলো, একলা চলো, একলা চলো, একলা চলো রে॥
যদি সবাই ফিরে যায়, ওরে ওরে ও অভাগা, যদি গহন পথে যাবার কালে কেউ ফিরে না চায়— তবে পথের কাঁটা ও তুই রক্তমাখা চরণতলে একলা দলো রে॥
যদি আলো না ধরে, ওরে ওরে ও অভাগা, যদি ঝড়-বাদলে আঁধার রাতে দুয়ার দেয় ঘরে- তবে বজ্রানলে আপন বুকের পাঁজর জ্বালিয়ে নিয়ে একলা জ্বলো রে।।
देवनागरी
जोदि तोर डाक शुने केउ ना आसे तोबे एकला चलो रे।
एकला चलो, एकला चलो, एकला चलो रे! जोदि केउ कोथा ना कोय, ओरे, ओरे, ओ भागा, यदि सबाई थाके मुख फिराय, सबाई करे भय- तबे परान खुले ओ, तुई मुख फूटे तोर मनेर कथा एकला बोलो रे!
यदि सबाई फिरे जाय, ओरे, ओरे, ओ अभागा, यदि गहन पथे जाबार काले केउ फिरे न जाय- तबे पथेर काँटा ओ, तुई रक्तमाला चरण तले एकला दलो रे!
यदि आलो ना घरे, ओरे, ओरे, ओ अभागा- यदि झड़ बादले आधार राते दुयार देय धरे- तबे वज्रानले आपन बुकेर पांजर ज्वालिये निये एकला ज्वलो रे!
मनगवां
मनगवां (Mangawan) भारत के मध्य प्रदेश राज्य के रीवा ज़िले में स्थित एक नगर है। राष्ट्रीय राजमार्ग १३५ का एक छोर यहाँ स्थित है।
शाहबाद (तहसील), रामपुर
यह तहसील रामपुर जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 209 गांव हैं।
आलिशा पंवार
अलीशा पंवार एक भारतीय अभिनेत्री हैं जो कलर्स टीवी के थ्रिलर इश्क में मरजावां में अपने काम के लिए जाने जाने वाले टेलीविजन शो में दिखाई देती हैं। 2021 में, उन्होंने ज़ी टीवी के तेरी मेरी इक्क जिंदरी में अवनीत की भूमिका निभाई।
प्रारंभिक जीवन
पंवार शिमला, हिमाचल प्रदेश के रहने वाले हैं। उनकी मां, अनीता पंवार, चैपली स्कूल शिमला में एक शिक्षिका हैं, और उनके पिता दिनेश पंवार एक वकील हैं।
2008 में, उन्होंने डीडी नेशनल के नाचें गाएं धूम मचाएं में भाग लिया। 2012 में, उन्हें शिमला क्वीन का ताज पहनाया गया था।
आजीविका
पंवार ने अपने अभिनय करियर की शुरुआत 2012 में फिल्म अक्कड़ बक्कड़ बंबे बो से की थी। उन्होंने 2015 में बेगूसराय में नजमा के रूप में टेलीविजन पर शुरुआत की। 2016 में, उन्होंने थपकी प्यार की में अदिति की भूमिका निभाई।  उन्होंने जमाई राजा और रिश्तों की सौदागर-बाजीगर में भी काम किया। 2017 से 2019 तक, पंवार ने इश्क़ में मरजावाँ में तारा रायचंद और आरोही कश्यप को चित्रित किया। उनकी अगली भूमिका स्टार भारत की मेरी गुड़िया में एक मृतक चरित्र माधुरी शिर्के के रूप में थी। पंवार को शगुन पांडे के साथ ब्लाइंड लव और राहुल सुधीर के साथ इश्कियात जैसी लघु फिल्मों में देखा गया था। 2023 में, उसने काया के रूप में कुमकुम भाग्य में प्रवेश किया।
टीवी विज्ञापन
टीवी विज्ञापन या टीवी कमर्शियल, जिसे अक्सर बस कमर्शियल, विज्ञापन, ऐड या ऐड फिल्म (भारत) कहा जाता है-सन्देश पहुंचाने वाले किसी संगठन द्वारा किए गए भुगतान के तहत उसके लिए निर्मित टीवी कार्यक्रम का एक विविध रूप है। विज्ञापन से प्राप्त होने वाला राजस्व अधिकांश निजी स्वामित्व वाले टीवी नेटवर्कों के लिए वित्तपोषण के एक बहुत बड़े हिस्से का निर्माण करता है। आजकल के अधिकांश टीवी विज्ञापनों में संक्षिप्त विज्ञापन अंश शामिल होते हैं जो कुछ सेकंड से लेकर कई मिनट तक चल सकते हैं (इसके साथ ही साथ कार्यक्रम के लंबे इन्फोमर्शियल). टीवी के इस्तेमाल के आरम्भ से ही इस तरह के विज्ञापनों का इस्तेमाल तरह-तरह के उत्पादों, सेवाओं और विचारों को बढ़ावा देने के लिए किया जाता रहा है।
विज्ञापन देखने वाली जनता पर वाणिज्यिक विज्ञापनों का काफी सफल और व्यापक असर पड़ा है।
संयुक्त राज्य अमेरिका सहित कई देशों में टीवी अभियान विज्ञापन को राजनीतिक अभियान के लिए अपरिहार्य माना जाता है। फ़्रांस जैसे अन्य देशों में टीवी पर राजनीतिक विज्ञापन पर भारी प्रतिबन्ध है और कुछ देशों जैसे नॉर्वे में इस पर पूरी तरह से प्रतिबन्ध है।
इतिहास
प्रथम टीवी विज्ञापन का प्रसारण 1 जुलाई 1941 को संयुक्त राज्य अमेरिका में किया गया था। घड़ीसाज़ बुलोवा ने ब्रूकलिन डोजर्स और फिलाडेल्फिया फिलिज के बीच एक बेसबॉल खेल से पहले न्यूयॉर्क स्टेशन डब्ल्यूएनबीटी पर एक विज्ञापन प्रस्तुत करने के लिए 9 डॉलर का भुगतान किया था। 10 सेकंड वाले एक स्पॉट में संयुक्त राज्य अमेरिका के एक नक़्शे पर रखी एक दीवार घड़ी की तस्वीर दिखाई गई जिसके साथ "अमेरिका रन्स ऑन बुलोवा टाइम" की आवाज गूंजी थी। यूके में प्रथम टीवी विज्ञापन का प्रसारण 21 सितम्बर 1955 को आईटीवी पर किया गया था जिसमें गिब्स एसआर टूथपेस्ट का विज्ञापन दिया गया था। 1990 के दशक के आरंभिक दौर तक टीवी विज्ञापन का खर्च केवल महत्वपूर्ण निवेश करने की इच्छुक बड़ी कंपनियां ही उठा सकती थीं लेकिन डेस्कटॉप वीडियो के आगमन ने कई छोटे और स्थानीय कारोबारियों को स्थानीय केबल टीवी सेवाओं पर टीवी विज्ञापन का प्रसारण करने का अवसर प्रदान किया।
अभिलक्षण
कई टीवी विज्ञापनों में आकर्षक झंकार (गीत या धुन) या आकर्षक वाक्यांश (नारे) दिखाई देते हैं जो अनवरत विचार पैदा करते हैं जो टीवी दर्शकों के मन में विज्ञापन अभियान के खत्म होने के बाद भी कायम रह सकते हैं। इन विज्ञापन झंकारों या आकर्षक वाक्यांशों में से कुछ का उनके जीवन से ग्रहण किए हुए हो सकते हैं जो परिहास या "रिफ्स" को जन्म देते हैं जो फिल्मों, टीवी शो, मैगजीनों, हास्य पुस्तकों या साहित्व में दिखाई देते हैं। कहा जा सकता है कि इन दीर्घस्थायी विज्ञापन तत्वों ने आम लोगों की पॉप संस्कृति के इतिहास में एक जगह बना ली है जिनके लिए उन्हें प्रस्तुत किया गया था। इसका एक उदाहरण 1950 के दशक से 1970 के दशक तक विंस्टन सिगरेट्स के लिए अठारह साल तक चलने वाले विज्ञापन अभियान का स्थायी वाक्यांश "विंस्टन टेस्ट्स गुड लाइक ए सिगरेट शुड" (हिंदी अनुवाद: विंस्टन का स्वाद उतना ही बेहतर है जितना एक सिगरेट को होना चाहिए) है। विज्ञापन अभियान के समाप्त होने के बाद भी लगभग दो दशकों तक इस आकर्षक बातचीत और इसके प्रत्यक्ष सन्दर्भों के भिन्न रूप दिखाई देते रहे। एक और वाक्यांश "व्हेयर्स द बीफ?" (हिंदी अनुवाद: गोमांस कहाँ है?) है जो इतना लोकप्रिय हुआ कि इसका इस्तेमाल वॉल्टर मोंडेल ने भी 1984 के राष्ट्रपति पद के चुनाव में कर डाला। इसके अलावा एक और लोकप्रिय आकर्षक वाक्यांश "आई हैव फालेन एण्ड आई कांट गेट अप" (हिंदी अनुवाद: मैं गिर गया हूँ और मैं उठ नहीं सकता) है जो अभी भी कभी-कभार दिखाई दे जाता है जबकि इसका इस्तेमाल पहली बार आज से लगभग दो दशक पहले किया गया था। कुछ विज्ञापन एजेंसी अधिकारियों ने एक से अधिक स्थायी नारों को जन्म दिया है जैसे मैरी वेल्स लॉरेंस जिन्हें कुछ ऐसे मशहूर नारों को जन्म देने का श्रेय प्राप्त है जिनका इस्तेमाल आज भी किया जाता है जैसे "रेज योर हैंड इफ यू आर स्योर" (हिंदी अनुवाद: अगर आपको यकीन है तो अपना हाथ उठाएं), "आई लव न्यूयॉर्क" (मुझे न्यूयॉर्क बहुत पसंद है) और "ट्रस्ट द मिडास टच" (मिडास के स्पर्श वाली कहानी पर यकीन करें).
विज्ञापन एजेंसियां अपने रचनात्मक विपणन अभियानों में एक माध्यम के रूप में अक्सर हास्य का इस्तेमाल करती हैं। वास्तव में कई मनोवैज्ञानिक अध्ययनों ने हास्य के प्रभावों और सशक्त विज्ञापन अनुनय से उसके सम्बन्ध का प्रदर्शन करने का प्रयास किया है। विज्ञापनों में अक्सर एनीमेशन का इस्तेमाल किया जाता है। हाथ से बने पारंपरिक एनीमेशन से कंप्यूटर एनीमेशन की तस्वीरों में अंतर हो सकता है। एनिमेटेड पात्रों का इस्तेमाल करने से विज्ञापन में कुछ आकर्षण पैदा हो सकता है जिसे कलाकारों या केवल उत्पादों के प्रदर्शन से प्राप्त करना मुश्किल है। फैशन जगत में होने वाले परिवर्तनों से संबंधित विज्ञापनों में भी एनीमेशन सफल साबित हुए हैं। इसलिए एनिमेटेड विज्ञापन (या ऐसे विज्ञापनों की एक श्रृंखला) कई दृष्टान्तों में कई दशकों तक काफी लंबे समय तक चल सकते हैं। उल्लेखनीय उदाहरणों में केलोग्स अनाजों के लिए विज्ञापनों की श्रृंखला शामिल है जिसमें स्नैप, करैकल एण्ड पॉप और टोनी द टाइगर ने भी अभिनय किया है। एनीमेशन में अक्सर वास्तविक कलाकारों को भी प्रस्तुत किया जाता है। एनिमेटेड विज्ञापन स्थायी लोक्र्प्रियता हासिल कर सकते हैं। यूके में सबसे यादगार टीवी विज्ञापनों के लिए किसी भी लोकप्रिय वोट में (जैसे आईटीवी या चैनल 4 पर) निरपवाद रूप से सूची में शीर्ष स्थान प्राप्त करने वाले विज्ञापनों में एनीमेशन शामिल है जैसे क्लासिक स्मैश और क्रिएचर कम्फर्ट्स विज्ञापन.
अन्य दीर्घस्थायी विज्ञापन अभियान लोगों को आश्चर्य के माध्यम से या दर्शक को चक्कर में डालकर भी आकर्षित करते हैं जैसे एनर्जाईजर बन्नी विज्ञापन श्रृंखला. इसकी शुरुआत 1980 के दशक के अंतिम दौर में एक साधारण तुलना विज्ञापन के रूप में हुई थी जहाँ बैटरी से चलने वाले खरगोशों से भरे एक कमरे में उन्हें अपना-अपना ड्रम बजाते हुए देखा गया था जिनमें से एनर्जाईजर बैटरी वाले एक खरगोश छोड़कर बाकी सभी खरगोश धीरे-धीरे धीमे पड़ते चले गए। सालों बाद इस लाभदायक विज्ञापन के एक संशोधित संस्करण में एनर्जाईजर खरगोश था जो चरणों को पार करते हुए आगे बढ़ता जा रहा था (एनाउंसर के अनुसार वह "चलता ही जा रहा है।.."). इसके बाद एक और विज्ञापन दिखाई दिया: दर्शक इस बात से अनजान थे कि परवर्ती "विज्ञापन" असल में अन्य जाने-माने विज्ञापनों का एक नक़ल था जब तक एनर्जाईजर खरगोश का अचानक आगमन नहीं हुआ जहाँ एनाउंसर कह रहा था "अभी भी चलता जा रहा है।.." (एनर्जाईजर बैटरी कंपनी का इस बात पर जोर देने का तरीका कि उनकी बैटरी अन्य प्रमुख बैटरियों की तुलना में अधिक समय तक चलती है). यह विज्ञापन अभियान लगभग 15 साल तक चलता रहा। खुद दूसरों ने भी एक कूर्स लाईट बीयर विज्ञापन के माध्यम से मोशन पिक्चर्स में और यहाँ तक कि गीको इंश्योरेंस के वर्तमान विज्ञापनों में भी एनर्जाईजर बन्नी श्रृंखला की नक़ल की गई है।
आवृत्ति
टीवी विज्ञापन कार्यक्रमों के बीच में दिखाई देते हैं लेकिन वे अंतरालों पर भी उनमें हस्तक्षेप करते हैं। स्क्रीनिंग विज्ञापनों के इस तरीके का मकसद दर्शक के ध्यान को आकर्षित करना होता है जो दर्शकों का ध्यान टीवी कार्यक्रम पर बनाए रखते हैं ताकि चैनल को बदलने की उनकी इच्छा न हो; इसके बजाय वे कार्यक्रम के अगले खंड का इंतजार करते समय विज्ञापनों को (आशापूर्वक) देखेंगे. हालांकि रिमोट कंट्रोल से अब दर्शक आसानी से विज्ञापनों को "अनुकूल" बना लेते हैं जिसके लिए उन्हें विज्ञापन आने के समय सिर्फ आवाज को बंद करना या यहाँ तक कि चैनल को बदल देना होता है। इसके अलावा लोग कार्यक्रम के चालू होने का इंतजार करते समय विज्ञापनों के दौरान दूसरे कामों में लग जाते हैं। इसके अतिरिक्त टीवी रिकॉर्डिंग तंत्रों जैसे डीवीआर और टिवो की मदद से दर्शक टीवी कार्यक्रम के दौरान विज्ञापन को पूरी तरह से छोड़कर आगे बढ़ने में सक्षम हो गए हैं।
पूरा उद्योग पूरी तरह से इस काम पर अपना नजर जमाए हुए हैं कि दर्शकों के मन में विज्ञापनों के प्रति इतनी रुचि भर दी जाए कि वे विज्ञापनों का बेसब्री से इंतजार करने लगे। नीलसन रेटिंग सिस्टम यह पता लगाने के लिए स्टेशनों के लिए एक तरीके के रूप में मौजूद है कि उनके टीवी कार्यक्रम कितने सफल है ताकि वे यह फैसला कर सके कि अपने विज्ञापनों के लिए उन्हें विज्ञापकों से किस दर से शुल्क वसूल करना चाहिए।
कार्यक्रम का कुछ समय विज्ञापनों के प्रसारण में चला जाता है। कमर्शियल ब्रेक भी अब अधिक लंबे हो गए हैं। 1960 के दशक में लगभग एक घंटे चलने वाला एक अमेरिकी कार्यक्रम विज्ञापनों को छोड़कर 51 मिनट तक चलता था। आजकल इसी तरह का एक कार्यक्रम केवल 42 मिनट तक ही चलता है; 30 मिनट वाले एक समय खंड में अब कार्यक्रम के लिए 22 मिनट ही मिलते हैं और छः मिनट राष्ट्रीय विज्ञापन और दो मिनट स्थानीय विज्ञापन में बीत जाता है। यहाँ तक कि कुछ नेटवर्क भी 18 मिनट वाले एक कार्यक्रम या 12 मिनट वाले एक विज्ञापन विभाजन का इस्तेमाल करते हैं। उदाहरण के तौर पर 1960 के दशक के मध्य के आरंभिक दौर में 101 मिनट चलने वाली फिल्म द विजार्ड ऑफ ओज़ (1939) के टीवी प्रसारण में विज्ञापनों के साथ दो घंटे लगते हैं। आजकल उसी फिल्म का प्रसारण विज्ञापन सहित लगभग दो घंटे 15 मिनट तक चलेगा.
दूसरे शब्दों में, 10 घंटों की अवधि में अमेरिकी दर्शक लगभग तीन घंटे विज्ञापन देखेंगे जो कि 1960 के दशक की तुलना में दोगुना है। इसके अलावा, अगर 1960 के दशक के किसी कार्यक्रम आज फिर से चलाया जाए तो अतिरिक्त विज्ञापनों के लिए जगह बनाने के लिए विषय सामग्रियों को संपादित या उसमें कांट-छांट किया जा सकता है। अभी हाल के वर्षों में ही इसकी लम्बाई बढ़कर औसत दो मिनट हो गई है।
1950 और 1960 के दशकों में विज्ञापनों की औसत लम्बाई एक मिनट थी। साल बीतने के साथ-साथ औसत लम्बाई घटकर 30 सेकंड हो गई (और अक्सर 10 सेकंड जो टीवी स्टेशन की विज्ञापन समय की खरीदारी पर निर्भर था) लेकिन उनमें से ज्यादातर विज्ञापनों को अब ब्रेक के दौरान दिखाया जाता है जबकि 60 के दशक में प्रत्येक ब्रेक के दौरान केवल एक या दो विज्ञापनों को दिखाया जाता था। बहरहाल आजकल ज्यादातर विज्ञापन 15 सेकंड से ज्यादा चलते हैं (जिन्हें अक्सर "हुक" कहा जाता है).
टीवी विज्ञापनों को एक आईएससीआई कोड द्वारा पहचाना जाता है।
लोकप्रियता
संयुक्त राज्य अमेरिका में टीवी विज्ञापन को आम तौर पर सबसे प्रभावी जन बाजार विज्ञापन प्रारूप माना जाता है और इसका पता लोकप्रिय टीवी कार्यक्रमों के दौरान विज्ञापन प्रसार नसमे के लिए ऊंची कीमत वाले टीवी नेटवर्क शुल्क से चलता है। वार्षिक सुपर बाउल अमेरिकी फुटबॉल खेल जितना अपने खेल के लिए मशहूर है उतना ही अपने विज्ञापनों के लिए भी है और इस खेल (90 मिलियन दर्शकों द्वारा देखा जाना वाला) के दौरान 30 सेकंड तक चलने वाले केवल एक टीवी स्पॉट की औसत लागत 3 मिलियन अमेरिकी डॉलर (फरवरी 2011 के अनुसार) तक पहुँच गई है।
यूनाइटेड किंगडम में टीवी विज्ञापन को संयुक्त राज्य अमेरिका की तुलना में काफी सस्ता माना जाता है। ब्रिटिश स्थलीय टीवी पर एक विज्ञापन स्लॉट के लिए वर्तमान रिकॉर्ड को ब्रिटेंस गोट टैलेंट की 2010 की श्रृंखला के दौरान 30 सेकंड के एक स्लॉट के लिए £250,000 की बोली लगाई गई है।
कुछ विज्ञापनों की लोकप्रियता के बावजूद कई लोग उन्हें कई कारणों से एक मुसीबत मानते हैं। इसका मुख्य कारण यह हो सकता है कि विज्ञापनों की ध्वनि का परिमाण नियमित कार्यक्रमों की तुलना में अधिक (और कुछ मामलों में तो बहुत ज्यादा) होता है। यूनाइटेड स्टेट्स काँग्रेस ने विज्ञापनों के आवाज को कम करने के लिए 30 सितम्बर 2010 को काम अधिनियम नामक एक विधेयक पास किया। यूके में ब्रॉडकास्टिंग कमिटी ऑफ एडवरटाइजिंग प्रैक्टिस का भी यही नियम है। विज्ञापनों की बढ़ती संख्या के साथ-साथ उसी विज्ञापन को जरूरत से ज्यादा दिखाना परेशानी का एक दूसरा कारण है। तीसरा कारण यह हो सकता है कि फ़िलहाल टीवी विज्ञापन का मुख्य माध्यम है जो सेलफोन कंपनियों के विज्ञापन अभियानों, राजनीतिक अभियानों, फास्ट फ़ूड रेस्तरां के विज्ञापन अभियानों से लेकर स्थानीय कारोबारों और छोटे कारोबारों के विज्ञापन अभियान तक हरेक विज्ञापन अभियान को बढ़ावा दे रहा है जिससे कमर्शियल ब्रेक भी लंबे होते जा रहे हैं। अंत में एक और कारण यह है कि विज्ञापनों की वजह से अक्सर नियमित कार्यक्रमों के कुछ ऐसे हिस्सों में कटौती कर दी जाती है जो या तो कथानक का अंतिम भाग या कार्यक्रम का कोई महत्वपूर्ण मोड़ होता है जिसे देखना कई लोगों के लिए रोमांचक या मनोरंजक होता है।